ครม.อนุมัติขยายอายุมาตรการรถเมล์-รถไฟฟรีอีก 6 เดือน ลดภาระประชาชน
ครม.อนุมัติขยายอายุมาตรการรถเมล์-รถไฟฟรีอีก 6 เดือน เพื่อลดภาระประชาชน เริ่ม 1 พ.ย.58-30 เม.ย.59
10 พ.ย. 2558

พล.อ.ไพบูลย์ คุ้มฉายา รมว.ยุติธรรม กล่าวภายหลังการประชุมคณะรัฐมนตรี (ครม.) ว่าที่ประชุม ครม.วันนี้ได้พิจารณาอนุมัติขยายอายุมาตรการลดค่าครองชีพประชาชนด้านการเดินทาง (รถเมล์-รถไฟฟรี) ออกไปอีก 6 เดือน โดยจะเริ่มตั้งแต่วันที่ 1 พ.ย.58 -30 เม.ย.59 เพื่อเป็นการช่วยลดภาระค่าครองชีพให้แก่ประชาชนในสภาพเศรษฐกิจปัจจุบัน
ขณะเดียวกันที่ประชุม ครม.วันนี้ ยังไม่มีการพิจารณาข้อเสนอเรื่องการประกาศให้วันศุกร์ที่ 11 ธ.ค.58 เป็นวันหยุดราชการแต่อย่างใด